kaerle etc. allen den ghenen die desen onsen brief zullen zien saluyt
wy hebben ontfaen die oetmoedige suplicatie van pieter de colvere
oudt omtrent dertich jaeren arm schamel landtman belast met wyf
ende kinde wonende in onsen dorpe van heerent by onse stadt van loeven
nu tegenwoirdich gevangen tot vilvoirden inhoudende hoe dat hem
suppliant van zynder moeder te huwelycke belooft was alle jaeren
drie hollantsche guldenen te geven dair van hy eensdeels wat
op ontfangen hadde zulcx dat hem suppliant noch resteert omtrent
die somme van xviii guldenen alsoewel van geleenden gelde als
anderssins soe eest dat die selve supliant mit diversche stonden
die voirs. zyne moeder properlyck ende eerlycken voer die selve somme
van xviii karolus gulden gemaent heeft om vande reste betalinghe
te hebbene ende alsoe zy hem egeen betalinge en dede is wederomme
gecommen des is geleden omtrent twee jaeren begerende betaelt te wesen
dwelck zy hem refuseerde ende om dat hy zeer arm is werde zeere
gestoort zulcx dat hy supliant eenen ketel met melck opt vier hangende
nam ende dien inden hoop vanden huusgesinne smeet ende geraecte
zynder moeder besundlyck metten melcke dat daer inne was sonder nochtans
dat yemandt van hemluyden eenich hinder oft letsel daeraff hadde ende
alsoe hy van zynder moedere nyet betaelt en wordde is noch eens op eenen
anderen tyt wederom gecomen geleden omtrent een jaer dairtoe hem die noot
bedwingende was voer die duere vander zelver zynder moedere omtrent
den vi uren naeder noenen seggende laet my inne ende mitsdien dat
hy nyet inne gelaten en werde seyde noch eens cloppende opte duere
swerende gods macht laet my inne smytende alsoe met eender aecxen
op de voirs. duere ende wert mits desen dien innegelaten ende in huys
zynde ginck sitten conten by zynder moedere ende al contende vraegde
oftse hem noch nyet betalen en wilde daerop zy antwoirde seggende
ick en hebts noch nyet gelyck zy altyt van te vooren geseit hadde daer op
hy suppliant antwoirde hoe moeder ghy weet wel dat ick arm ben gods
macht het schynt dat ghy met my ghect ende spot ende mits dien
de selve woirden seggende is daer gecomen hubrecht verbeke getrouwt
hebbende die bastaerde dochtere van des supliants moedere indien selven
huuse wonende die hem de voirs. woirden willende onderwinden mits
qualicken sprekende totten suppliant zulcx dat hy suppliant uuyt of vuyt hitte
van bloede getrocken heeft een cleyn meskin ende daermede naer den
selven hubrecht gesteken sonder hem te geraeckene ende alsoe de
bastaerde dochtere metter moeder inde camere liep is hy suppliant
naergeloopen ende opgesmeten die duere vander voirs. camere meynende
inden hoop te smytene zoe hebben de voirs. hubrecht zyn wyf ende
moedere vanden suppliant hem genomen ende ter eerden neder geworpen
gestooten ende metten hare getrocken bytende in zyn handt ende alsoe
ter dueren uuytgestooten of vuytgestooten al oft hy vanden huyse noch oick zyn moedere
nyet geweest en waere ende alsoe die voirs. supliant zeer gestoort
was heeft geseyt dat hy zynder moeder int water worpen zoude
ende verdrincken oft zy soude hem betalen ter causen vanden
welcken onse meyer van vilvoerden hem suppliant van zynenen bedde
heeft gehaelt ende te vilvoirden voirs. gevangen geconstitueert
pretendeerende den selven suppliant te executerene ende gemerct het
voirs. mesuz toecommende is daer het eysschen van datmen hem schuldich
was ende daer de indyctie vander voirs. bastaerde dochtere die
der voirs. moedere altyt tot weygeringen van betalingee geraden heeft
gehadt is hij suppliant altyt verstooten geweest gelyck voirs.
is hoe wel hij suppliant altyt een goed peysibel ende eerlyck schamel
man is geacht geweest van goede fame name ende conversacie
noynt yet misdaen dan dat hy present is geweest des is geleden
omtrent drie jaeren daer heyncken laureys en bastiaen van bneme afk
namen eender vrouwen hueren riem metter borssen ten huuse
van leenens inden hoiren tot wespelaer die suppliant nyet wetende
mits hij wel bij drancke was oft het gelt dwelck inde borsse
was aldaer verdroncken wordde oft nyet van welcken mesuse
hy suppliant tegen den meyere van campenhout gecomposeert
ende gebetert heeft ons daerome daeromme zeer oetmoedelyck biddende
dat ons believe hem te verleenen onse gratie soe eest dat wy
de zaken voirscreven overgemerct ende hierop gehadt tadvis
van ons. onsen voirs. meyer van vilvoerden dierick van herlaer wy
hebben den voirs. pieter de colvere supliant genegen wesende tzynden
voirs. bede ende supplicatie inden gevalle als boven vergeeven
ende quytgescholden ende binst uuyt onse zunderlinge gratie vergeven
ende schelden quyte mits dese onsen brieve tmesuz dat ende misdaet mesdaet
bovenverclaert mitgaders alle boeten ende bruecken corporelle
ende criminelle daerinne hij ter causenvan dien mett datter
aen cleest cleven mach mesdaen ende t mesbruyct mach hebben jegens
ons ende justicie ende vuyt onse meerder gracie weder kroupen
doen af ende te nyente alle proceduren jegens hem begonst ende
gevoirdert vuyt zake voirscreven ende hebben hem als te desen
gerestitueert ende wedergestelt restitueren ende stellen weder
tot zynder goeder fame ende name in onsen lande ende hertochdomme
van brabant ende van overmaze ende anderen onsen landen ende
heerlicheden ende tot zynen onverbuerden goeden indien hy eenige
heeft in alder vuegen ende manieren als hy was voer die
toecompste van voirs. mesdaet imponerende hierop silencie
ende eeuwich zwygenons procureurgenerael ende allen anderen
onsenende der smaelre heeren richterenende officieren ons voirs.
lantsvan brabant behoudelyck datde voirs. suppliant gehouden
zal zyn hem te houden absenteren ende woenen drye mylen vanden
plaetsen daer zyn voirs. moeder nu wonachtig is den tyt van
eenen jaere continuelyck ende dat hy zinshuer nyet mesdoen en zal
in eeniger manieren ende boven dien huer verghiffenisse bidden op
peyne indien hy dese selve condicien niet en volbrachte te verbeure
deffect van dese onse gracie ende voirts sal gehoudenwesen de voirs.
mesdaet tegens ons civilyckte beteren naer de gelegentheyt vander zake
ende om te betalen de redelyckecosten van justiciedaeromme gedaen ende
nagevolcht ter taxatie ende arbiterscepe van onsen lieven ende getruwen
den cansellier ende luden van onsen raide in brabant die wij daertoe
committeren ontbieden daeromme ende bevelen den voirs. onsen cancelier
ende luden van onsen raide in brabant datr voir henluden geroupen die
ghene die daeromme behoiren sullen geroupen te zyne zy procederen
ende doen procederen wel ende duechdelyck totter verificatie ende
interinement van desen onsen tegewoirdigen brieve naer huere vorme
ende inhouden ende welck interinemente die de voirs suppliant gehoudensal
zyn in onsenvoirs. rade te versuecken binnen eenen jaere naer date
van desen optepeyne van te verbeuren oick deffectder selver ende
datgedaen ende de voirs. civile boete ende costen van justicie
getaxeert gearbitreert ende betaelt zynde alst behoirt van welcke
civile boete de genevan onsen rentmeesters dient aengaet gehouden wert
ontfanct te maken rekeninge bewys ende reliqua te doen tot onsen proffyte
metten anderen en penningen van zynen ontfange zy ende alle andere onse ende
ons onsen vasallen off smaelre heeren richteren justicieren ende officieren
onsen voirs. lants van brabant ende van overmaze hoedanige die
zyn off wesen mogen hueren stedehouderen ende elck van hen zoehen
dat toebehoiren zal doen laten ende gedoigen den voirs. suppliant van dese
onse gracie quytscheldinge ende pardoen van allen den inhouden
van desen inder vuegen ende manieren voeren verclaert in stel rustelyckvredelick
ende volcommelyck genieten ende gebruycken sonder hem te doen
of te laten geschien eenich hinder letsel oft moeyenisse ter contrarien
bevelende voorts ons onsenvoirs. meyer van vilvoirden dat hij den voirs.
suppliant wesende in hechte van vangenisse als voirs. is ter stont
ontslake ende stelle tot vulcomen delivrancie ende slakinge want ons
alsoe gbelieft des toirconden zoe hebben wij onsen zegel hieran doen
hangen gegenen in onse stede van bruessel den ii e dach van januario
int jaer onsen heeren duusent vyfhondert ende negenendertich ?oonvan
onsen keyserrycke txxe ende van ons. onsenrycken van castillien ende
andere txxiiiie saldus stont gescreven op de plycke byden keyser
in zynenrade ende geteekent l de zoete registrata
gecollonneert ende bevonden accorderende
met zynen originale by my
$$aiwez
sy hier aff verantwordt
byden ontfanger vanden
exploiten